במהלך טיול בית ספרי שהתקיים לאחרונה בנחל שילה, מצא אחד התלמידים בחלקו המזרחי של הנחל מטבע עתיק.

התלמיד פנה למדריך הטיולים של הקבוצה אשר יצר קשר עם פקח יחידת קצין מטה הארכיאולוגיה במנהל האזרחי שהגיע אל הטיול, שם מסר התלמיד את המטבע לידי הפקח.

אגריפס הראשון, היה צאצא לבית חשמונאי ולבית הורדוס, שמלך ביהודה בשנות הארבעים של המאה הראשונה לספירה,

על המטבע הוטבעו שלוש שיבולים מצדו האחד ומצדו השני אפיריון מלכותי וסביבו הכתובת "אגריפס המלך".

"זהו ממצא מרגש. לכל ממצא ארכיאולוגי יש סיפור מאחוריו ששופך עוד אור על ההיסטוריה של ארץ ישראל ועם ישראל", אמר חנניה היזמי, קצין מטה הארכיאולוגיה במנהל האזרחי: "ממצאים מסוג זה משלימים לנו עוד חלק בפאזל ההיסטורי של עמנו".